प्रेमनगर अस्पताल की मुख्य चिकित्सा अधिकारी डॉ. नूतन भट्ट ने बताया कि फिजीशियन को गैरसैंण ड्यूटी पर भेजा है। सत्र खत्म होने पर वह लौट आएंगे। प्रदेशभर में ही डॉक्टरों की कमी है और अब नई नियुक्तियों के बाद इस कमी को कम किया जा सकेगा। बहरहाल माननीयों और उच्चाधिकारियों की सेहत की फिक्र ने यहां गरीब मरीजों को परेशानी में डाल दिया है। गैरसैंण में स्वास्थ्य को लेकर तामझाम पूरा है, पर यहां आम आदमी को डॉक्टर तक नहीं मिल रहा।